CELEX: 42000A0922(09)
Language: mt
Date: 1996-12-19 00:00:00
Title: Ftehim dwar l-adeżjoni tar-Repubblika tal-Finlandja għall-Konvenzjoni li timplimenta l-Ftehim ta' Schengen ta' l-14 ta' Ġunju 1985 dwar l-abolizzoni gradwali tal-kontrolli mal-fruntieri komuni ffirmata f'Schengen fid-19 ta' Ġunju 1990

Avviż Legali Importanti

|

42000A0922(09)

Official Journal L 239 , 22/09/2000 P. 0106 - 0114

		Ftehim dwar l-adeżjoni tar-Repubblika tal-Finlandjagħall-Konvenzjoni li timplimenta l-Ftehim ta' Schengen ta' l-14 ta' Ġunju 1985 dwar l-abolizzoni gradwali tal-kontrolli mal-fruntieri komuni ffirmata f'Schengen fid-19 ta' Ġunju 1990IR-RENJU TAL-BELĠJU, IR-REPUBBLIKA FEDERALI TAL-ĠERMANJA, IR-REPUBBLIKA FRANĊIŻA, IL-GRAN DUKAT TAL-LUSSEMBURGU U R-RENJU TA' L-OLANDA, Partijiet fil-Konvenzjoni li timplimenta l-Ftehim ta' Schengen ta' l-14 ta' Ġunju 1985 bejn il-Gvernijiet ta' l-Istati ta' l-Unjoni Ekonomika tal-Benelux, ir-Repubblika Federali tal-Ġermanja u r-Repubblika Franċiża fuq l-abolizzjoni gradwali tal-kontrolli mal-fruntieri komuni tagħhom iffirmat f'Schengen fid-19 ta' Ġunju 1990, hawn aktar 'il quddiem imsejjaħ "il-Konvenzjoni ta' l-1990", kif ukoll ir-Repubblika Taljana, ir-Renju ta' Spanja u r-Repubblika Portugiża, ir-Repubblika Ellenika, u r-Repubblika ta' l-Awstrija, li ffirmaw il-Konvenzjoni ta' l-1990 fis-27 ta' Novembru 1990, fil-25 ta' Ġunju 1991, fis-6 Novembru 1992 u fit-28 ta' April 1995 rispettivament,fuq parti waħda,u R-REPUBBLIKA TAL-FINLANDJA, fuq il-parti l-oħra,Wara li kkunsidraw il-firma magħmula fil-Lussemburgu f'dan id-dsatax-il jum ta' Diċembru fis-sena elf disa' mija u sitta u disgħin tal-Protokoll ta' l-Adeżjoni tal-Gvern tar-Repubblika tal-Finlandja għall-Ftehim ta' Schengen ta' l-14 ta' Ġunju 1985 bejn il-Gvernijiet ta' l-Istati ta' l-Unjoni Ekonomika tal-Benelux, ir-Repubblika Federali tal-Ġermanja u r-Repubblika Franċiża fuq l-abolizzjoni gradwali tal-kontrolli mal-fruntieri komuni tagħhom, kif emendat bil-Protokolli dwar l-Adeżjoni tal-Gvernijiet tar-Repubblika Taljana, tar-Renju ta' Spanja u tar-Repubblika Portugiża, tar-Repubblika Ellenika, u tar-Repubblika ta' l-Awstrija, iffirmati fis-27 ta' Novembru 1990, fil-25 ta' Ġunju 1991, fis-6 ta' Novembru 1992 u fit-28 ta' April 1995 rispettivament,Fuq il-bażi ta' l-Artikolu 140 tal-Konvenzjoni ta' l-1990,FTIEHMU KIF ĠEJ:Artikolu 1Ir-Repubblika tal-Finlandja b'dan taċċetta l-Konvenzjoni ta' l-1990.Artikolu 21. Fid-data ta' l-iffirmar ta' dan il-Ftehim, l-uffiċjali msemmija fl-Artikolu 40(4) tal-Konvenzjoni ta' l-1990 rigward ir-Repubblika tal-Finlandja għandhom ikunu:(a) Poliisin virkamiehist poliisimiehet - av polisens tjnstemn polismn (uffiċjali tal-pulizija);(b) Rajavartiolaitoksen virkamiehist rajavartiomiehet - av grnsbevakningsvsendets tjnstemn grnsbevakningsmn (uffiċjali tal-gwardja tal-fruntieri tal-Gwardja tal-Fruntieri), rigward l-ittraffikar tal-bnedmin imsemmi fl-Artikolu 40(7) tal-Konvenzjoni ta' l-1990;(ċ) Tullimiehet - tulltjnstemn (uffiċjali tad-dwana), skond il-kondizzjonijiet stipulati fil-ftehim bilaterali xierqa msemmija fl-Artikolu 40(6) tal-Konvenzjoni ta' l-1990, dwar is-setgħat tagħhom rigward it-traffikar illeċitu fi drogi narkotiċi u sustanzi psikotropiċi, traffikar fl-armi u splussivi, u l-ġarr illeċitu ta' skart tossiku u perikoluż.2. Fid-data ta' l-iffirmar ta' dan il-Ftehim, l-awtorità msemmija fl-Artikolu 40(5) tal-Konvenzjoni ta' l-1990 rigward ir-Repubblika tal-Finlandja għandha tkun il-Keskusrikospoliisi - Centralkriminalpolisen (l-Aġenzija Nazzjonali ta' l-Investigazzjoni).Artikolu 3Fid-data ta' l-iffirmar ta' dan il-Ftehim, l-uffiċjali msemmija fl-Artikolu 41(7) tal-Konvenzjoni ta' l-1990 rigward ir-Repubblika tal-Finlandja għandhom ikunu:(1) Poliisin virkamiehist poliisimiehet - av polisens tjnstemn polismn (uffiċjali tal-pulizija);(2) Rajavartiolaitoksen virkamiehist rajavartiomiehet - av grnsbevakningsvsendets tjnstemn grnsbevakningsmn (uffiċjali tal-gwardja tal-fruntieri tal-Gwardja tal-Fruntieri), rigward it-traffikar tal-bnedmin imsemmi fl-Artikolu 40(7) tal-Konvenzjoni ta' l-1990;(3) Tullimiehet - tulltjnstemn (uffiċjali tad-dwana), skond il-kondizzjonijiet stipulati fil-ftehim bilaterali xierqa msemmija fl-Artikolu 41(10) tal-Konvenzjoni ta' l-1990, dwar is-setgħat tagħhom dwar it-traffikar illeċitu fi drogi narkotiċi u sustanzi psikotropiċi, traffikar fl-armi u splussivi, u t-trasportazzjoni illeċita ta' skart tossiku u perikoluż.Artikolu 4Fid-data ta' l-iffirmar ta' dan il-Ftehim, il-Ministeru kompetenti msemmi fl-Artikolu 65(2) tal-Konvenzjoni ta' l-1990 rigward ir-Repubblika tal-Finlandja għandu jkun il-Oikeusministeri - Justitieministeriet (il-Ministeru tal-Ġustizzja).Artikolu 5Id-disposizzjonijiet ta' dan il-Ftehim m'għandhomx jippreġudikaw il-koperazzjoni fil-qafas ta' l-Unjoni tal-Passaporti Nordika, sa fejn li din il-koperazzjoni ma tmurx kontra, jew tfixkel, l-applikazzjoni ta' dan il-Ftehim.Artikolu 61. Dan il-Ftehim għandu jkun bla ħsara għar-ratifika, aċċettazzjoni jew approvazzjoni. L-istrumenti tar-ratifika, aċċettazzjoni jew approvazzjoni għandhom jiġu depożitati għand il-Gvern tal-Gran Dukat tal-Lussemburgu, li għandu jgħarraf bihom lill-Partijiet Kontraenti kollha.2. Dan il-Ftehim għandu jidħol fis-seħħ fl-ewwel jum tat-tieni xahar wara d-depożitu ta' l-istrumenti ta' ratifika, aċċettazzjoni jew approvazzjoni mill-Istati li għalihom il-Konvenzjoni ta' l-1990 tkun daħlet fis-seħħ u mir-Repubblika tal-Finlandja.Rigward l-Istati l-oħra, dan il-Ftehim għandu jidħol fis-seħħ fl-ewwel jum tat-tieni xahar wara d-depożitu ta' l-istrumenti tagħhom ta' ratifika, aċċettazzjoni jew approvazzjoni, kemm-il darba dan il-Ftehim ikun daħal fis-seħħ skond id-disposizzjonijiet tas-sottoparagrafu preċedenti.3. Il-Gvern tal-Gran Dukat tal-Lussemburgu għandu jgħarraf lil kull wieħed mill-Partijiet Kontraenti bid-data tad-dħul fis-seħħ.Artikolu 71. Il-Gvern tal-Gran Dukat tal-Lussemburgu għandu jibgħat lill-Gvern tar-Repubblika tal-Finlandja kopja ċertifikata tal-Konvenzjoni ta' l-1990 bil-lingwa Olandiża, Franċiża, Ġermaniża, Griega, Taljana, Portugiża u Spanjola.2. It-test tal-Konvenzjoni ta' l-1990 stipulat fil-lingwa Finlandiża huwa mehmuż ma' dan il-Ftehim u għandu jkun awtentiku skond l-istess kondizzjonijiet tat-testi tal-Konvenzjoni ta' l-1990 stipulata bil-lingwa Olandiża, Franċiża, Ġermaniża, Griega, Taljana, Portugiża u Spanjola.Bħala xhieda ta' dan, is-sottofirmatarji, awtorizzati kif inhu xieraq għal dan il-għan, iffirmaw dan il-Ftehim.Magħmul fil-Lussemburgu dan id-dsatax-il jum ta' Diċembru tas-sena elf disa' mija u sitta u disgħin f'oriġinal uniku fil-lingwa Olandiża, Finlandiża, Franċiża, Ġermaniża, Griega, Taljana, Portugiża u Spanjola, it-tminn testi kollha huma awtentiċi, dak l-oriġinali jibqa' depożitat fl-arkivji tal-Gvern tal-Gran Dukat tal-Lussemburgu, li għandu jibgħat kopja ċertifikata lil kull wieħed mill-Partijiet Kontraenti.Għall-Gvern tar-Renju tal-Belġju+++++ TIFF +++++Għall-Gvern tar-Repubblika Federali tal-Ġermanja+++++ TIFF +++++Għall-Gvern tar-Repubblika Ellenika+++++ TIFF +++++Għall-Gvern tar-Renju ta' Spanja+++++ TIFF +++++Għall-Gvern tar-Repubblika Franċiża+++++ TIFF +++++Għall-Gvern tar-Repubblika Taljana+++++ TIFF +++++Għall-Gvern tal-Gran Dukat tal-Lussemburgu+++++ TIFF +++++Għall-Gvern tar-Renju ta' l-Olanda+++++ TIFF +++++Għall-Gvern tar-Repubblika ta' l-Awstrija+++++ TIFF +++++Għall-Gvern tar-Repubblika Portugiża+++++ TIFF +++++Għall-Gvern tar-Repubblika tal-Finlandja+++++ TIFF +++++--------------------------------------------------L-ATT FINALII. Fiż-żmien ta' l-iffirmar tal-Ftehim dwar l-Adeżjoni tar-Repubblika Finlandiża mal-Konvenzjoni li timplimenta l-Ftehim ta' Schengen ta' l-14 ta' Ġunju 1985 bejn il-Gvernijiet ta' l-Istati ta' l-Unjoni Ekonomika tal-Benelux, tar-Repubblika Federali tal-Ġermanja u tar-Repubblika Franċiża fuq l-abolizzjoni gradwali tal-kontrolli mal-fruntieri komuni tagħhom iffirmat f'Schengen fid-19 ta' Ġunju 1990, li fih ir-Repubblika Taljana, ir-Renju ta' Spanja u r-Repubblika Portugiża, ir-Repubblika Ellenika, u r-Repubblika ta' l-Awstrija qablu permezz tal-Ftehim iffirmati fis-27 ta' Novembru 1990, fil-25 ta' Ġunju 1991, fis-6 ta' Novembru 1992 u fit-28 ta' April 1995 rispettivament, il-Gvern tar-Repubblika tal-Finlandja qabel ma' l-Att Finali, il-Minuti u d-Dikjarazzjoni Konġunta mill-Ministri u s-Segretarji ta' l-Istat li kienu ffirmati fiż-żmien ta' l-iffirmar tal-Konvenzjoni ta' l-1990.Il-Gvern tar-Repubblika tal-Finlandja qabel mad-Dikjarazzjonijiet Konġunti u kkunsidra d-Dikjarazzjonijiet unilaterali li hemm fihom.Il-Gvern tal-Gran Dukat tal-Lussemburgu għandu jibgħat lill-Gvern tar-Repubblika tal-Finlandja kopja ċertifikata ta' l-Att Finali, il-Minuti u d-Dikjarazzjoni Konġunta mill-Ministri u s-Segretarji ta' l-Istat li kienu ġew iffirmati fiż-żmien ta' l-iffirmar fil-Konvenzjoni ta' l-1990, fil-lingwa Olandiża, Finlandiża, Franċiża, Ġermaniża, Griega, Taljana, Portugiża u Spanjola.II. Fiż-żmien ta' l-iffirmar tal-Ftehim dwar l-Adeżjoni tar-Repubblika tal-Finlandja mal-Konvenzjoni li timplimenta l-Ftehim ta' Schengen fl-14 ta' Ġunju 1985 bejn il-Gvernijiet ta' l-Istati ta' l-Unjoni Ekonomika tal-Benelux, ir-Repubblika Federali tal-Ġermanja u r-Repubblika Franċiża fuq l-abolizzjoni gradwali tal-kontrolli mal-fruntieri komuni tagħhom iffirmata f'Schengen fid-19 ta' Ġunju 1990, li aderixxew miegħu r-Renju ta' Spanja u r-Repubblika Portugiża, ir-Repubblika Ellenika, u r-Repubblika ta' l-Awstrija bil-Ftehim iffirmati fis-27 ta' Novembru 1990, fil-25 ta' Ġunju 1991, fis-6 ta' Novembru 1992 u fit-28 ta' April 1995 rispettivament, il-Partijiet Kontraenti adottaw id-Dikjarazzjonijiet li ġejjin:1. Dikjarazzjoni Konġunta fuq l-Artikolu 6 tal-Ftehim ta' l-AdeżjoniIl-Partijiet Kontraenti għandhom, qabel id-dħul fis-seħħ tal-Ftehim ta' l-Adeżjoni, jgħarrfu wieħed lill-ieħor biċ-ċirkustanzi kollha li jista' jkollhom influwenza sinifikattiva fuq l-oqsma koperti mill-Konvenzjoni ta' l-1990 u fuq id-dħul fis-seħħ tal-Ftehim tad-Dħul.Dan il-Ftehim ta' l-Adeżjoni għandu jidħol fis-seħħ fost l-Istati li għalihom tkun daħlet fis-seħħ il-Konvenzjoni ta' l-1990 u r-Repubblika tal-Finlandja meta l-prekondizzjonijiet għall-implimentazzjoni tal-Konvenzjoni ta' l-1990 ikunu twettqu f'dawn l-Istati kollha u l-kontrolli mal-fruntieri esterni jkun effettiv hemmhekk.Rigward kull wieħed mill-Istati l-oħra, dan il-Ftehim ta' l-Adeżjoni għandu jidħol fis-seħħ meta l-prekondizzjonijiet għall-implimentazzjoni tal-Konvenzjoni ta' l-1990 ikunu twettqu f'dak l-Istat u meta l-kontrolli mal-fruntieri esterni jkun effettiv hemmhekk.2. Dikjarazzjoni Konġunta dwar l-Artikolu 9(2) tal-Konvenzjoni ta' l-1990Il-Partijiet Kontraenti jispeċifikaw li fiż-żmien ta' l-iffirmar tal-Ftehim dwar l-Adeżjoni tar-Repubblika tal-Finlandja mal-Konvenzjoni ta' l-1990, l-arranġamenti tal-viża msemmija fl-Artikolu 9(2) tal-Konvenzjoni ta' l-1990 għandhom jittieħdu li jfissru l-arranġamenti komuni applikati mill-Partijiet Firmatarji għall-Konvenzjoni msemmija sa mid-19 ta' Ġunju 1990.3. Id-Dikjarazzjoni Konġunta dwar il-Konvenzjoni stipulata fuq il-bażi ta' l-Artikolu K.3 tat-Trattat dwar l-Unjoni Ewropea relatata ma' l-estradizzjoniL-Istati firmatarji tal-Konvenzjoni ta' l-1990 b'dan jikkonfermaw li l-Artikolu 5(4) tal-Konvenzjoni stipulata fuq il-bażi ta' l-Artikolu K.3 tat-Trattat dwar l-Unjoni Ewropea dwar l-estradizzjoni bejn l-Istati Membri ta' l-Unjoni Ewropea, iffirmata f'Dublin fis-27 ta' Settembru 1996, u d-Dikjarazzjonijiet rispettivi tagħhom mehmuża mal-Konvenzjoni msemmija, għandhom japplikaw fil-qafas tal-Konvenzjoni ta' l-1990.III. Il-Partijiet Kontraenti osservaw id-Dikjarazzjonijiet mir-Repubblika tal-Finlandja fuq il-Ftehim dwar id-Dħul tar-Repubblika Taljana, ir-Renju ta' Spanja, ir-Repubblika Portugiża, ir-Repubblika Ellenika, u r-Repubblika ta' l-Awstrija.Il-Gvern tar-Repubblika tal-Finlandja josserva l-kontenut tal-Ftehim dwar l-Adeżjoni tar-Repubblika Taljana, tar-Renju ta' Spanja u tar-Repubblika Portugiża, tar-Repubblika Ellenika, u tar-Repubblika ta' l-Awstrija fil-Konvenzjoni ta' l-1990, iffirmat fis-27 ta' November 1990, fil-25 ta' Ġunju 1991, fis-6 ta' Novembru 1992 u fit-28 ta' April 1995 rispettivament, u tal-Kontenut ta' l-Atti Finali u Dikjarazzjonijiet mehmuża mal-Ftehim imsemmija.Il-Gvern tal-Gran Dukat tal-Lussemburgu għandu jibgħat kopja ċertifikat ta' l-istrumenti msemmija hawn fuq lill-Gvern tar-Repubblika tal-Finlandja.Dikjarazzjoni mir-Repubblika tal-Finlandja dwar il-Ftehim dwar l-Adeżjoni tar-Renju tad-Danimarka u tar-Renju ta' l-Isvezja għall-Konvenzjoni ta' l-1990.Fiż-żmien ta' l-iffirmar ta' dan il-Ftehim, ir-Repubblika tal-Finlandja tosserva l-kontenut tal-Ftehim tad-Dħul tar-Renju tad-Danimarka u tar-Renju ta' l-Isvezja mal-Konvenzjoni ta' l-1990 u mal-kontenut ta' l-Atti Finali u Dikjarazzjonijiet relatati.Dikjarazzjoni mill-Gvern tar-Repubblika tal-Finlandja dwar il-gżejjer ta' Åland.Ir-Repubblika tal-Finlandja b'din tiddikjara li l-obbligi li joħorġu mill-Artikolu 2 tal-Protokoll 2 ta' l-Att dwar il-kondizzjonijiet ta' l-Adeżjoni tar-Repubblika ta' l-Awstrija, tar-Repubblika tal-Finlandja u tar-Renju ta' l-Isvezja u l-aġġustamenti għat-Trattati li dwarhom l-Unjoni Ewropea tinsab tittratta dwar il-gżejjer land għandhom jikkonformaw magħhom meta jimplimentaw il-Konvenzjoni ta' l-1990.Magħmula fil-Lussemburgu dan id-dsatax-il jum ta' Diċembru fis-sena elf disa' mija u sitta u disgħin fl-oriġinal uniku fil-lingwa Olandiża, Finlandiża, Franċiża, Ġermaniża, Griega, Taljana, Portugiża u Spanjola, it-tmien test kollha huma awtentiċi ugwalment, dan l-oriġinali jibqa' depożitat fl-arkivji tal-Gvern tal-Gran Dukat tal-Lussemburgu, li għandu jibgħat kopja ċertifikata lil kull wieħed mill-Partijiet Kontraenti.Għall-Gvern tar-Renju tal-Belġju+++++ TIFF +++++Għall-Gvern tar-Repubblika Federali tal-Ġermanja+++++ TIFF +++++Għall-Gvern tar-Repubblika Ellenika+++++ TIFF +++++Għall-Gvern tar-Renju ta' Spanja+++++ TIFF +++++Għall-Gvern tar-Repubblika Franċiża+++++ TIFF +++++Għall-Gvern tar-Repubblika Taljana+++++ TIFF +++++Għall-Gvern tal-Gran Dukat tal-Lussemburgu+++++ TIFF +++++Għall-Gvern tar-Renju ta' l-Olanda+++++ TIFF +++++Għall-Gvern tar-Repubblika ta' l-Awstrija+++++ TIFF +++++Għall-Gvern tar-Repubblika Portugiża+++++ TIFF +++++Għall-Gvern tar-Repubblika tal-Finlandja+++++ TIFF +++++--------------------------------------------------DIKJARAZZJONI MILL-MINISTRI U SEGRETARJI TA' L-ISTATFid-19-il jum ta' Diċembru tas-sena elf disa' mija u sitta u disgħin, ir-rappreżentanti tal-Gvernijiet tar-Renju tal-Belġju, tar-Repubblika Federali tal-Ġermanja, tar-Repubblika Ellenika, tar-Renju ta' Spanja, tar-Repubblika tal-Finlandja, tar-Repubblika Franċiża, tar-Repubblika Taljana, tal-Gran Dukat tal-Lussemburgu, tar-Renju ta' l-Olanda, tar-Repubblika ta' l-Awstrija u tar-Repubblika Portugiża ffirmaw fil-Lussemburgu l-Ftehim dwar l-Adeżjoni tar-Repubblika tal-Finlandja għall-Konvenzjoni li timplimenta t-Trattat ta' Schengen ta' l-14 ta' Ġunju 1985 bejn il-Gvernijiet ta' l-Istati ta' l-Unjoni Ekonomika tal-Benelux, tar-Repubblika Federali tal-Ġermanja u tar-Repubblika Franċiża fuq l-abolizzjoni gradwali tal-kontrolli mal-fruntieri komuni tagħhom, iffirmat f'Schengen fid-19 ta' Ġunju 1990, li miegħu qablu r-Repubblika Taljana, ir-Renju ta' Spanja u r-Repubblika Portugiża, ir-Repubblika Ellenika, u r-Repubblika ta' l-Awstrija bil-Ftehim iffirmati fis-27 ta' Novembru 1990, fil-25 ta' Ġunju 1991, fis-6 ta' Novembru 1992 u fit-28 ta' April 1995 rispettivament.Huma osservaw li r-rappreżentant tal-Gvern tar-Repubblika tal-Finlandja ddikjara appoġġ għad-Dikjarazzjoni magħmula f'Schengen fid-19 ta'Ġunju 1990 mill-Ministri u s-Segretarji ta' l-Istat li jirrappreżentaw il-Gvernijiet tar-Renju tal-Belġju, tar-Repubblika Federali tal-Ġermanja, tar-Repubblika Franċiża, tal-Gran Dukat tal-Lussemburgu u tar-Renju ta' l-Olanda u għad-deċiżjoni konfermata fl-istess data bil-firma tal-Konvenzjoni li timplimenta l-ftehim ta' Schengen, liema Dikjarazzjoni u deċiżjoni l-Gvernijiet tar-Repubblika Taljana, tar-Renju ta' Spanja, tar-Repubblika Portugiża, tar-Repubblika Ellenika u tar-Repubblika ta' l-Awstrija appoġġjaw ukoll.--------------------------------------------------